Pianistul italian Maurizio Pollini, un interpret al lui Chopin și al lui Beethoben, a murit sâmbătă, 23 martie, la vârsta de 82 de ani, anunță Scala din Milano.
În ultimii ani, Pollini a anulat mai multe concerte din cauza problemelor de sănătate.
"Unul dintre marii pianiști ai epocii noastre și o referință fundamentală în viața artistică a teatrului de mai bine de cincizeci de ani", a spus prestigioasa La Scala, despre Maurizio Pollini.
Între 1958 și februarie 2023, Maurizio Pollini a urcat de 168 de ori pe scena La Scala.
"Pollini a fost un interpret capabil să revoluţioneze percepţia unor compozitori precum Chopin, Debussy şi chiar Beethoven însuşi, şi de a aduce în atenţia publicului avangardele, în principal Schönberg, şi muzica contemporană", a subliniat La Scala, conform Agerpres.
Artistul a debutat în lumea muzicii clasice în 1960.
La sfârșitul anului 1960, Pollini a participat la concerte improvizate care aveau loc în uzine, la programe pentru studenţi şi muncitori desfăşurate la Scala din Milano, alături de prietenul şi dirijorul Claudio Abbado.
Ultimul turneu american al lui Maurizio Pollini a fost organizat în 1968, iar între 1970-1990, artistul a înregistrat alături de casa de discuri Deutsche Grammophon concertele şi turneele susţinute.
În prima lui tinerețe, Maurizio Pollini a fost catalogat ca un "pianist chopinian".